Folketing
2011-05-31

Tak. Jeg synes, Socialistisk Folkeparti virker lidt som en gammel vandmelon, som er grøn og frisk udenpå, men blodrød og rådden indeni. Når man åbner den grønne, miljøvenlige skal, vælter det ud med røde misundelsesskatter, overbud, planøkonomi, kvindekvoter og en masse rovfugle, som er dresseret til først at sidde fredeligt på taget, som de gør nu, for derefter at dykke ned i borgernes lommer. En af rovfuglene på taget er betalingsringen rundt om København. Det eneste, vi ved, er, at der skal opkræves 2 mia. kr. fra bilisterne, og vi har spurgt igen og igen om, hvilke bilister der skal betale, og hvor ofte det skal ske. Skal borgerne i Tårnby og Dragør betale for at forlade Amager, når de skal ind til København? Skal man betale 25, 50 eller 100 kr. og skal det også gælde murere, sælgere og andre erhvervsdrivende, som ingen som helst mulighed har for at klare sig uden en bil?